HŽ serija 2063
HŽ serija 2063 (izvorna oznaka EMD G26CW, nadimak Karavela) je dizelsko-električna lokomotiva Hrvatskih željeznica. Lokomotive ove serije jesu najjače dizel-električne lokomotive na Hrvatskim željeznicama. Pretežno su namijenjene za vuču teretnih vlakova. Lokomotiva je izgradila američka tvrtka General Motors 1972. godine za izvoz u Jugoslaviju, Tursku i Izrael.

Lokomotive ove serije imaju šest osovina, pojedinačni osovinski pogon i osovinski raspored Co' Co'. Pošto je u njih ugrađen alternator za  električno grijanje vlaka snage 375 kW, proizveden u tvornici "Uljanik" u Puli, također se rabe za vuču brzih vlakova. Lokomotive mogu postići brzinu od 124 km/h. Lokomotive su opremljene izravnim dvotaktnim dizelskim motorom sa šesnaest cilindara izvedbe V tipa 16-645 E3 s turbopuhalom, koji ostvaruje snagu od 2461 kW. Prijenos snage je električni.

Tehničke karakteristike
Graditelj: General Motors Electric Motive Division
Godina izgradnje: 1972.
Godina ugradbe alternatora za električno grijanje vlaka: 1986.
Raspored osovina: Co'Co'
Tip dizelskog motora: GMC645 E3
Instalirana snaga lokomotive: 2461 kW
Snaga lokomotive za vuču:
sa grijanjem: 1862 kW
bez grijanja: 2237 kW
Vrsta prijenosa: dieselsko-električni
Maksimalna brzina: 124 km/h
Ukupna masa: 120,1 t
Duljina preko odbojnika: 20700 m
Širina lokomotivskoga sanduka: 2819 mm

Izvori
 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica, Zagreb, 2003.
 Tehničke karakteristike vučnih vozila, stranica Hrvatskih željeznica
 dizelsko-električna lokomotiva serije 2063 

Lokomotive
Željeznički promet u Hrvatskoj